text: De sidste miner fjernes
  13 august 2010 kl. 14.08
  En mine blev uskadeliggjort på Skallingen i dag. Dermed er Danmark en mine nærmere at opfylde Ottawa-konventionen - nemlig at være totalt fri for miner.
  Damasec JJensen Group begyndte fredag rydningen af den sidste del af skallingen, syd for Blåvand. Her er hundredevis af miner fra Anden Verdenskrig fundet og uskadeliggjort de seneste år.
  
  Højteknologisk
  Når Skallingen næste år kan erklæres helt mine-frit, skulle der ikke være flere miner i Danmark.
  Rydningen kommer til at foregå med højteknologisk udstyr, som kan spore de gamle miner selv flere meter under sandet.
  
  Mød en gammel minerydder
  TV SYD har i aften også en snak med en minerydder, som efter krigen arbejdede med at fjerne de farlige elementer ved "Atlantvolden".
  